**ԱՄՓՈՓԱԹԵՐԹ**

«Մեկ անձից գնման ընթացակարգով կնքված պայմանագրում փոփոխություն կատարելու թույլտվություն տալու մասին**» ՀՀ կառավարության որոշման նախագծի ընդունման»** ՀՀ կառավարության որոշման նախագծի վերաբերյալ շահագրգիռ մարմինների առաջարկությունների և առարկությունների

|  |  |  |  |  |
| --- | --- | --- | --- | --- |
| N | **Առաջարկության հեղինակը** | **Առաջարկության բովանդակությունը** | **Եզրակացություն** | **Կատարված փոփոխությունը** |
| 1 | ՀՀ ֆինանսների նախարարություն  01/26/15365-2020  09.10.2020թ. | Ուսումնասիրելով «Մեկ անձից գնման ընթացակարգով կնքված պայմանագրում փոփոխություն կատարելու թույլտվություն տալու մասին**»** ՀՀ կառավարության որոշման նախագիծը, հայտնում ենք հետևյալը․  1. Նախագծի 1-ին կետով առաջարկվում է վեց ամսով երկարաձգել «Ճանապարհային դեպարտամենտ» պետական ոչ առևտրային կազմակերպության և «ԱյԱրԴի Ինջինիերինգ» ՍՊԸ-ի միջև 04/03/2020թ. կնքված N RA/CS/SSS/01 պայմանագրի գործողության ժամկետը:  Նախագծին կից ներկայացված փաստաթղթերի ուսումնասիրմամբ կարելի է արձանագրել, որ նախագծի հաստատման անհրաժեշտությունը պայմանավորված է ոչ թե ծառայությունները Նախագծին կից ներկայացված փաստաթղթերի ուսումնասիրմամբ կարելի է արձանագրել, որ նախագծի հաստատման անհրաժեշտությունը պայմանավորված է ոչ թե ծառայությունները մատուցված չլինելու, այլ մատուցումը ևս վեց ամսով ավելացնելու հանգամանքով ՝ կատարելով լրացուցիչ վճարներ:  Հիմք ընդունելով նշվածը գտնում ենք, որ նախագծում պետք է նշվի նաև ավելացվող գումարի չափը: Միաժամանակ առաջարկում ենք հաշվի առնել այն հանգամանքը, որ նախագծի հաստատման պարագայում հնարավոր է անհրաժեշտություն առաջանա փոփոխություններ կատարել նաև գնման մրցակցային ընթացակարգով սահմանված ծառայությունների մատուցման բնութագրերում ևս:  Հայտնում ենք նաև, որ առաջարկվող փոփոխությունների հաստատման պարագայում անհրաժեշտություն կառաջանա փոփոխել նաև պայմանագրի (կանխավճարի) և որակավորման ապահովումները ինչպես գործողության ժամկետների, այնպես էլ գումարների մասով.  2. Նախագծի 2-րդ կետով նախատեսվում է պայմանագրի երկարաձգված ժամկետում մատուցված ծառայությունները վճարել Եվրոպական ներդրումային բանկի աջակցությամբ իրականացվող Հյուսիս-հարավ միջանցքի զարգացման ծրագրի համակարգում և կառավարում (Տրանշ 3) միջոցառման հաշվին:  Լրացուցիչ ծախսերի վերաբերյալ հայտնում ենք, որ ՀՀ Ազգային Ժողովի քննարկմանը ներկայացված 2021 թվականի պետական բյուջեի նախագծով այդ ուղղությամբ գումարներ նախատեսված չեն։ Ուստի 2021թ․ լրացուցիչ միջոցների անհրաժեշտության խնդիրն առաջարկում ենք դիտարկել ՀՀ տարածքային կառավարման և ենթակառուցվածքների նախարարությանը 2021թ. պետական բյուջեի նախագծով հատկացված ընդհանուր չափաքանակի շրջանակներում:  Միաժամանակ հայտնում ենք, որ 2020 թվականի պետական բյուջեով նշված միջոցառման գծով նախատեսված է 509․0 մլն դրամ, որի կատարողականը 08․10․2020թ․ դրությամբ կազմում է 266․3 մլն դրամ։ | 1.Ընդունվել է մասնակի:  Գործող պայմանագրի փոփոխությունը ենթադրում է ժամկետի երկարաձգում, իսկ ծառայության տեխնիկական բնութագրի բովանդակային փոփոխություն չի նախատեսվում։  Ինչ վերաբերում է գնման մրցակցային ընթացակարգով սահմանված ծառայությունների մատուցման բնութագրին, հայտնում ենք, որ մրցույթը իրականացվում է Եվրոպական ներդրումային Բանկի ընթացակարգով, և տեխնիկական բնութագիրն արդեն իսկ համաձայնեցված և հաստատված է Բանկի կողմից։  Հայտնում ենք նաև, որ համաձայն ՀՀ կառավարության 28․11․2019թ-ի 1752-Ն որոշման 5-րդ կետի «ԱյԱրԴի Ինջինիերինգ» ՍՊԸ-ի հետ կնքվել է ՀՀ գնումների օրենսդրությամբ սահմանված ձևաչափից տարբերվող պայմանագիր, որի համար հիմք է հանդիսացել ԱԶԲ խորհրդատվական ծառայությունների մատուցման պայմանագրի ձևաչափը, որի դեպքում պայմանագրի և որակավորման ապահովում նախատեսված չէ։ Դրա փոխարեն, Խորհրդատուն ներկայացնում է մասնագիտական պատասխանատվության ապահովագրություն, որի գումարը և ծածկույթը համապատասխանաբար կավելացվեն՝ հաշվի առնելով պայմանագրի գումարի փոփոխությունը։  2. Ընդունվել է ի գիտություն | 1. Նախագծի հիմնավորումը լրամշակվել է, որում ավելացվել է պայմանագրի ժամկետի երկարաձգման արդյունքում մատուցվող ծառայությունների արժեքը: |
| 2 | ՀՀ արդարադատության նախարարություն | 1. Որոշման նախագիծը (այսուհետև՝ Նախագիծ) քանի որ իր բնույթով հանդիսանում է անհատական իրավական ակտ, ուստի Նախագծի բնույթի վերաբերյալ նշումն անհրաժեշտ է վերանայել, մասնավորապես՝ «Ն» տառը փոխարինել «Ա» տառով՝ նկատի ունենալով «Նորմատիվ իրավական ակտերի մասին» օրենքի 2-րդ հոդվածի 1-ին մասի 5-րդ կետի պահանջները:  2.Նախագծի նախաբանում «հաստատված՝ Գնումների գործընթացի կազմակերպման կարգի» բառերն անհրաժեշտ է փոխարինել «հաստատված կարգի» բառերով՝ նկատի ունենալով «Նորմատիվ իրավական ակտերի մասին» օրենքի 17-րդ հոդվածի 7-րդ մասի պահանջները: | 1. Ընդունվել է  2.Ընդունվել է | 1. Առաջարկվող փոփոխությունը կատարվել է  2. Առաջարկվող փոփոխությունը կատարվել է |
| 3 | ՀՀ ֆինանսների նախարարություն  01/26/16439-2020  03.11.2020թ. | Ուսումնասիրելով ներկայացված ՀՀ կառավարության որոշման նախագիծը՝ հայտնում ենք հետևյալը.  1.նախագծի 1-ին կետով առաջարկվում է վեց ամսով երկարաձգել «Ճանապարհային դեպարտամենտ» պետական ոչ առևտրային կազմակերպության և «ԱյԱրԴի Ինջինիերինգ» ՍՊԸ-ի միջև 04/03/2020թ. կնքված N RA/CS/SSS/01 պայմանագրի գործողության ժամկետը:  Նկատի ունենալով, որ նախագծին կից ներկայացված փաստաթղթերի համաձայն՝ նախագծի հաստատման անհրաժեշտությունը պայմանավորված է ոչ թե պայմանագրով սահմանված ժամկետում ծառայությունները մատուցված չլինելու, այլ ևս վեց ամիս լրացուցիչ ծառայություններ մատուցելու հանգամանքով, առաջարկում ենք խմբագրել նախագիծը՝ հաշվի առնելով, որ նախատեսվող փոփոխությունը վերաբերում է ոչ թե պայմանագրով նախատեսված ծառայությունների ժամկետի երկարաձգմանը, այլ ծավալների ավելացմանը, նախագծում նշելով նաև ավելացվող գումարի չափը:    2.Ինչ վերաբերում է պայմանագրի (կանխավճարի) և որակավորման ապահովումների փոխարեն պայմանագրի կողմի՝ Խորհրդատուի ներկայացրած մասնագիտական պատասխանատվության ապահովագրության գումարի և ծածկույթի ավելացմանը, ապա գտնում ենք, որ եթե նախագծում նշված՝ մատուցվելիք լրացուցիչ ծառայությունների բնութագիրը տարբերվում է վերոհիշյալ պայմանագրով նախատեսված ծառայությունների բնութագրից (այսինքն՝ արդեն իսկ մատուցված և մատուցվելիք տեխնիկական հսկողության խորհրդատվական ծառայությունները վերաբերում են Մ-1‚ Երևան-Գյումրի-Վրաստանի սահման միջպետական նշանակության ավտոմոբիլային ճանապարհի Լանջիկ-Գյումրի ճանապարհահատվածի տարբեր հատվածներում իրականացվող շինարարական աշխատանքներին), ապա նախագիծը նշված բովանդակությամբ ՀՀ կառավարության կողմից ընդունվելու դեպքում անհրաժեշտ կլինի ներկայացնել պայմանագրի (կանխավճարի) և որակավորման ապահովումներ՝ բանկային երաշխիքի կամ կանխիկ փողի ձևով: | 1. Չի ընդունվել:  Հյուսիս-հարավ ճանապարհային միջանցքի ներդրումային ծրագիր-Ծրագիր 3-ի շրջանակներում ընթանում են Լանջիկ-Գյումրի ճանապարհահատվածի վերակառուցման աշխատանքները, որոնք նախատեսվում է ավարտել մինչև 2022 թվականի վերջ: Շինարարական աշխատանքների նկատմամբ տեխնիկական հսկողությունն ապահովելու նպատակով, մինչև միջազգային մրցութային գործընթացի արդյունքում տեխնիկական հսկողություն իրականացնող կազմակերպության ընտրությունը՝ «ԱյԱրԴի Ինջինիերինգ» ՍՊԸ-ի հետ 9 ամիս ժամկետով կնքվել է Լանջիկ-Գյումրի ճանապարհահատվածի շինարարական աշխատանքների տեխնիկական հսկողության ծառայությունների մատուցման պայմանագիր:  Նկատի ունենալով, որ կորոնավիրուսային համավարակով պայմանավորված միջազգային մրցութային գործընթացը ձգձգվել է, իսկ շինարարական աշխատանքները շարունակվում են, ուստի անհրաժեշտություն է առաջացել լրացուցիչ 6 ամիս ժամկետով երկարաձգել «ԱյԱրԴի Ինջինիերինգ» ՍՊԸ-ի հետ կնքված պայմանագիրը, որի ընթացքում ընկերությունը շարունակելու է տեխնիկական հսկողության ծառայությունների մատուցումը նույն շինարարական աշխատանքների նկատմամբ և նույն տեխնիկական բնութագրի շրջանակներում: Ընդ որում՝ Ծառայությունների դիմաց վճարումներն իրականցվում են ամսական կտրվածքով՝ առաջադրանքի շրջանակում ներգրավված փորձագետների փաստացի աշխատած մարդ-ամիս ներդրումների և ընկերության կողմից ներկայացված հաշվետվությունների հիման վրա:    2. Չի ընդունվել :  ՀՀ կառավարության 28․11․2019թ. թիվ 1752-Ն որոշմամբ հաստատված օրինակելի ձևին համապատասխան «ԱյԱրԴի Ինջինիերինգ» ՍՊԸ-ի հետ կնքված պայմանագրով՝ պայմանագրի (կանխավճարի) և որակավորման ապահովում ներկայացնելու պահանջ նախատեսված չի եղել: Պայմանագրի համաձայն՝ ընկերությունը ներկայացրել է մասնագիտական պատասխանատվության ապահովագրություն, որի գումարը և ծածկույթը Պայմանագրի արժեքի ավելացմամբ պայմանավորված համապատասխանաբար կավելացվեն: |  |
| 4. | ՀՀ ֆինանսների նախարարություն  01/26/17271-2020  21.11.2020թ. | Ուսումնասիրելով ներկայացված ՀՀ կառավարության որոշման նախագիծը՝ հայտնում ենք հետևյալը.  նախագծի 1-ին կետով առաջարկվում է վեց ամսով երկարաձգել «Ճանապարհային դեպարտամենտ» պետական ոչ առևտրային կազմակերպության և «ԱյԱրԴի Ինջինիերինգ» ՍՊԸ-ի միջև 04/03/2020թ. կնքված N RA/CS/SSS/01 պայմանագրի գործողության ժամկետը:  Նկատի ունենալով, որ նախագծին կից ներկայացված փաստաթղթերի համաձայն՝ նախագծի հաստատման անհրաժեշտությունը պայմանավորված է ոչ թե պայմանագրով սահմանված ժամկետում ծառայությունները մատուցված չլինելու, այլ ևս վեց ամիս լրացուցիչ ծառայություններ մատուցելու հանգամանքով, առաջարկում ենք խմբագրել նախագիծը՝ նկատի ունենալով, որ նախատեսվող փոփոխությունը վերաբերում է ոչ թե պայմանագրով նախատեսված ծառայությունների ժամկետի երկարաձգմանը, այլ ծավալների ավելացմանը, նախագծում նշելով նաև ավելացվող գումարի չափը: | Ընդունվել է մասնակի:  Պայմանագրի փոփոխությունը ենթադրում է միայն ժամկետի երկարաձգում, իսկ ծառայության տեխնիկական բնութագրի փոփոխություն չի նախատեսվում, մասնավորապես երկարաձգված ժամկետում Խորհրդատուն շարունակելու է տեխնիկական հսկողության ծառայություններ մատուցել նույն շինարարական աշխատանքների նկատմամբ, նույն տեխնիկական բնութագրի շրջանակներում, ուստի Պայմանագրով նախատեսված ծառայությունների ծավալների ավելացման մասով նախագծի լրամշակման անհրաժեշտություն չկա: | Նախագծի 2-րդ կետը լրացվել է 2-րդ ենթակետով, համաձայն որի՝ առաջարկվում է սահմանել, որ Պայմանագրում նշված փոփոխությունները կատարելիս չեն կիրառվում Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված կարգի 56-րդ կետի 5-րդ ենթակետի պահանջները:  Բացի այդ, նախագծի  1-ին և 2-րդ կետում համապատասխան հոլովաձևերով «երկարաձգել» բառից հետո լրացվել է «լրացուցիչ» բառը, իսկ 2-րդ կետում նշվել է ծառայության արժեքը: |
| 5. | ՀՀ ֆինանսների նախարարություն  01/26/19578-2020  29.12.2020թ. | Ուսումնասիրելով հանձնարարականի շրջանակում Ձեր 22/12/2020թ. թիվ ՍՊ/34/36018-2020 գրությամբ ներկայացված ՀՀ կառավարության որոշման նախագիծը, առաջարկում ենք որպես ավելորդ դրույթ հանել 2-րդ կետի 2-րդ ենթակետը, նկատի ունենալով, որ գումարը հատկացվում է 04/03/2020թ. կնքված N RA/CS/SSS/01 պայմանագրի շրջանակներում լրացուցիչ վեց ամիս մատուցվելիք ծառայությունների դիմաց: | Ընդունվել է: | Նախագծի 2-րդ կետի 2-րդ ենթակետը հանվել է: |